આ બધા પુરાવાઓ આજેજ મળ્યા હોય એવું નથી. ઘણા વખતથી ઘણા પ્રચારકો દ્વારા જુદા જુદા વખતે લખવામાં તેમજ ભાષણોમાં જાણવામાં આવ્યા છે. તેથી આપ પણ આ બધી વસ્તુથી વાકેફ હશોજ, એવી ખાતરી છે. છતાં આ અંગે આપ આજ દિવસ સુધી ચુપકીદી રાખીને બેઠા છો. છતાં હવે દેર આયે દુરસ્ત આયે તેથી હવે ખાસ ધ્યાન આપી અને સ્પષ્ટ થઇ જાવ, સતપંથ વિષે, ગોળ ગોળ લખવાનું વિચારવાનું કે બોલવાનું બંધ કરી અને ચોખ્ખે ચોખ્ખું વાચકોને જણાવો કે સતપંથ એ મુસ્લિમ ધર્મનો જ ભાગ છે. તેથી જ્ઞાતિ જનોએ સત્વરે તેનો ત્યાગ કરી સમાજની મુખ્ય સનાતની ધારામાં ભળી જવાની જરૂર છે, જેથી સમાજની એકતા અખંડીતતા વધુ મજબુત થાય અને વિકાસના કાર્યોને વેગ મળે.